# APSTIPRINĀTS

# Iepirkumu komisijas

# 20\_\_.gada \_\_.\_\_\_\_\_\_\_ sēdē, prot.Nr.1

#

Iepirkums, kas tiek veikts saskaņā ar Publisko iepirkumu likuma 9.pantu.

**NOLIKUMS IEPIRKUMAM**

**“Par Rīgas pašvaldības policijas transporta līdzekļos uzstādīto audio/video iekārtu remontu, tehnisko apkopi un demontāžu”**

identifikācijas Nr.RPP 2017/33

1. **VISPĀRĪGĀ INFORMĀCIJA**
	1. **Pasūtītājs –** Rīgas pašvaldības policija, Lomonosova iela 12A, Rīga, LV-1019, nodokļu maksātāja reģistrācijas Nr.LV90000055099, banka AS ”Luminor Bank ”, kods NDEALV2X, konts LV82NDEA0021800014010. Profils – [rpp.riga.lv](http://www.riga.lv). Darba laiks darba dienās no plkst.8.30 līdz plkst.17.00, (pusdienu pārtraukums no plkst.12.00 līdz plkst.12.30)
	2. **Kontaktpersona:** Artūrs Naglis, tālr. 67848069, e-pasts Arturs.Naglis@riga.lv vai Ruta Pētersone, tālr. 67037854, e-pasts: Ruta.Petersone@riga.lv .
	3. **Iepirkuma dokumentu saņemšana.**

Iepirkuma dokumenti (Nolikums ar pielikumiem (turpmāk – Nolikums)) ir brīvi un tieši pieejami, lejupielādējot tos elektroniskajā formātā no Pasūtītāja profila **rpp.riga.lv**. Ja piegādātājs pieprasa izsniegt Nolikumu drukātā veidā, pasūtītājs to izsniedz piegādātājam triju darbdienu laikā pēc tam, kad saņemts Nolikuma pieprasījums, ievērojot nosacījumu, ka Nolikuma pieprasījums iesniegts laikus pirms piedāvājuma iesniegšanas termiņa beigām.

* 1. **Papildu informācijas sniegšana**:
		1. Ja piegādātājs ir laikus pieprasījis papildu informāciju par iepirkuma dokumentos iekļautajām prasībām attiecībā uz piedāvājumu sagatavošanu un iesniegšanu vai pretendentu atlasi, Pasūtītājs to sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām.
		2. Papildu informāciju Pasūtītājs nosūta pretendentam, kas uzdevis jautājumu, un vienlaikus ievieto šo informāciju profilā, norādot arī uzdoto jautājumu.
	2. **Piedāvājumu iesniegšana**:
		1. Piegādātājs piedāvājumu var iesniegt personīgi vai pa pastu, sākot ar Iepirkuma izsludināšanas dienu, līdz **2018.gada 15.janvārim plkst. 10.00,** Rīgas pašvaldības policijā, Juridiskajā nodaļā, Lomonosova ielā 12A, 39.kabinetā, Rīgā, LV-1019.
		2. Par iesniegšanas brīdi uzskatāms brīdis, kad Pasūtītājs saņem piedāvājumu 1.5.1. apakšpunktā norādītajā vietā.
		3. Piedāvājums, kas tiks saņemts pēc norādītā piedāvājuma iesniegšanas termiņa, netiks izskatīts un tiks atdots iesniedzējam neatvērts.
		4. Pretendents sedz izmaksas, kas ir saistītas ar piedāvājuma sagatavošanu un iesniegšanu.
	3. **Prasības piedāvājuma noformējumam un iesniegšanai**:
		1. Piedāvājumu iesniedz 1 (vienā) eksemplārā atbilstoši Nolikuma 1.6. apakšpunkta prasībām.
		2. Cauršūtus dokumentus ievieto vienā aploksnē, kuru aizlīmē un līmējuma vietā parakstās amatpersona vai pilnvarotā persona un aizzīmogo to ar pretendenta zīmogu (ja tāds tiek lietots), uz aploksnes norāda:

|  |
| --- |
| Rīgas pašvaldības policija Lomonosova ielā 12A, Rīgā, LV-1019, Latvija/pretendenta nosaukums, juridiskā adrese, tālrunis/**“Par Rīgas pašvaldības policijas transporta līdzekļos uzstādīto audio/video iekārtu remontu, tehnisko apkopi un demontāžu”**identifikācijas Nr. RPP 2017/33.**Neatvērt līdz 2018.gada 15.janvārim plkst.10.00.** |

* + 1. Pretendents rakstveida piedāvājumu noformē tā, lai dokumentus nebūtu iespējams atdalīt. Dokumenta kopuma lapām jābūt numurētām. Cauršuvuma diega vai caurauklojuma auklas galus sasien mezglā. Mezglu uz pēdējās lapas aizmugures neaprakstītajā daļā pielīmē ar papīra uzlīmi, uz kuras norādīts cauršūto un sanumurēto lapu skaits, apliecinājuma vietas nosaukums un datums, kā arī jābūt pretendenta vai tā pilnvarotā pārstāvja parakstam un tā atšifrējumam.
		2. Piedāvājumu sagatavo latviešu valodā.
		3. Pretendenta iesniegtajam piedāvājumam jābūt pretendenta likumiskā vai pilnvarotā pārstāvja parakstītam. Ja pretendenta piedāvājumu paraksta pilnvarotā persona, piedāvājumam klāt jāpievieno pilnvara (vai tās kopija).
		4. Ja kāds dokuments ir sagatavots svešvalodā, tam pievieno pretendenta apliecinātu tulkojumu latviešu valodā saskaņā ar 2000. gada 22.augusta Ministru kabineta noteikumiem Nr.291 “Kārtība, kādā apliecināmi dokumentu tulkojumi valsts valodā”. Apliecinājums nozīmē: uzraksts “TULKOJUMS PAREIZS”; tulka vārds, uzvārds un personas kods; tulka paraksts; apliecinājuma vietas nosaukums un datums.
		5. Pretendents apliecina piedāvājuma kopiju un iesniegto dokumentu kopiju pareizību atbilstoši 2010.gada 28.septembra Ministru kabineta noteikumiem Nr.916 “Dokumentu izstrādāšanas un noformēšanas kārtība”. Ja iepirkuma komisijai rodas šaubas par iesniegtās dokumenta kopijas autentiskumu, tā pieprasa, lai pretendents uzrāda dokumenta oriģinālu vai iesniedz apliecinātu dokumenta kopiju. Apliecinājums ir šāds: uzraksts “KOPIJA” pirmās lapas augšējā labajā stūrī; uzraksts “KOPIJA PAREIZA” dokumenta beigās; apliecinātājas personas pilns amata nosaukums, vārds, uzvārds un paraksts.
		6. Iesniedzot piedāvājumu, pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja visi piedāvājuma dokumenti ir cauršūti vai cauraukloti.
		7. Piedāvājumā iekļautajiem dokumentiem jābūt skaidri salasāmiem un bez neatrunātiem labojumiem. Gadījumā, ja iepirkuma komisija konstatē pretrunas starp skaitliskās vērtības apzīmējumiem ciparos un vārdos, tā vadās no skaitliskās vērtības apzīmējuma vārdos.
1. **INFORMĀCIJA PAR IEPIRKUMA PRIEKŠMETU**
	1. Rīgas pašvaldības policijas transporta līdzekļos uzstādīto audio/video iekārtu remonts, tehniskā apkope un demontāža. CPV kods 50610000-4.
	2. Līguma termiņš – 1 (viens) gads ar tiesībām pagarināt līgumu ar nosacījumu, ka līguma kopējais termiņš nepārsniegs 3 (trīs) gadus vai līdz noteiktās līguma summas sasniegšanai.
	3. Paredzamā kopējā līguma summa ir EUR 25 000,00 (divdesmit pieci tūkstoši euro, 00 centi) bez PVN.

**3. PRETENDENTU ATLASE**

3.1.Pretendentu atlases prasības un dokumenti:

|  |  |  |
| --- | --- | --- |
| **Nr. pēc kārtas** | **Atlases prasības** | **Atlases dokumenti** |
| **3.1.1.** | **Pieteikums dalībai iepirkumā** | Pretendents iesniedz parakstītu pieteikumu dalībai iepirkumā saskaņā ar Nolikuma 1.pielikumā pievienoto formu. |
|  |  | **Pretendenta pārstāvja ar pārstāvības tiesībām izdota pilnvara (oriģināls vai apliecināta kopija) citai personai parakstīt pieteikumu, ja tā atšķiras no Uzņēmuma reģistrā norādītās.** |
| 3.1.2. | Pretendents ir reģistrēts normatīvajos aktos noteiktajā kārtībā. | Komisija attiecībā uz Latvijas Republikā reģistrētajiem pretendentiem reģistrācijas faktu pārbaudīs publiskajās datubāzēs.Ārvalstīs reģistrētajiem pretendentiem jāiesniedz reģistrācijas faktu apliecinošs dokuments. |
| 3.1.3. | Iepriekšēja pieredze | Vismaz 2 (divas) pozitīvas atsauksmes vai to apliecinātas kopijas, ko ne vairāk kā 3 (trijos) gados pirms piedāvājuma iesniegšanas, izdevuši pakalpojuma saņēmēji ar kuriem noslēgts līgums par iepirkuma priekšmetā minētajiem pakalpojumiem. |
| 3.1.4. | Citu personu piesaistīšana (prasība attiecas tikai uz to pretendentu, kurš pakalpojuma sniegšanā piesaistīs personu uz kuras iespējām pretendents balstās). | **Ja pakalpojuma izpildei tiek piesaistīta persona, pretendents iesniedz dokumentu, no kura būtu secināms, ka persona, uz kura iespējām pretendents balstās, pretendenta rīcībā nodos konkrētos resursus līguma izpildes nodrošināšanai.****Papildus pretendents norāda personai nododamo darbu daļu.** |

1. **PIEDĀVĀJUMĀ IEKĻAUJAMIE DOKUMENTI**
	1. Pieteikums dalībai iepirkumā (Nolikuma 1.pielikums).
	2. Vismaz 2 (divas) pozitīvas atsauksmes vai to apliecinātas kopijas, ko ne vairāk kā 3 (trijos) gados pirms piedāvājuma iesniegšanas, izdevuši pakalpojuma saņēmēji ar kuriem noslēgts līgums par iepirkuma priekšmetā minētajiem pakalpojumiem.
	3. Tehniskā specifikācija. Pretendents var iesniegt tikai vienu tehnisko piedāvājumu (Nolikuma 2.pielikums).
	4. Finanšu piedāvājums. Pretendents var iesniegt tikai vienu tehnisko piedāvājumu (Nolikuma 3.pielikums).
2. **PIEDĀVĀJUMU VĒRTĒŠANA**
	1. **1. posms –** Piedāvājumu noformējums. Nolikuma 1.6.apakšpunktā noteikto prasību izpildes pārbaude.
	2. **2. posms –** Pretendentu atlase. Nolikuma 3.sadaļā noteikto prasību izpildes un dokumentu pārbaude.
	3. **3.posms –** Tehniskās specifikācijas un finanšu piedāvājuma vērtēšana. Vērtējot tehnisko specifikāciju un finanšu piedāvājumu, iepirkumu komisija pārbaudīs vai ir iesniegta un parakstīta tehniskās specifikācijas un finanšu piedāvājuma forma, kā arī vai pretendenta piedāvājums atbilst tehniskās specifikācijas prasībām.
	4. **4.posms –** Piedāvājumu izvēles kritērijs ir piedāvājums ar viszemāko cenu, kurš atbilst tehniskās specifikācijas un kvalifikācijas prasībām. Ja viszemākā cena ir vairāku pretendentu piedāvājumā, tiek rīkota izloze. Izloze notiek atbilstoši 5.5.apakšpunktā noteiktajā kārtībā.
	5. Izlozes rīkošanas gadījumā pretendentiem, kuru piedāvājumu novērtējums ir vienāds, 3 (trīs) darba dienas pirms izlozes rīkošana tiks nosūtīts uzaicinājums uz izlozi, norādot izlozes vietu, laiku un izlozes noteikumus. Piedāvājumu izlozē varēs piedalīties personas, kurām ir pretendenta pārstāvības tiesības vai personas, kuras ir pilnvarotas pārstāvēt pretendentu Iepirkuma piedāvājumu izlozē. Personai sava identitāte būs jāpierāda ar personu apliecinošu dokumentu. Pretendenta neierašanās gadījumā uz piedāvājumu izlozi, pretendents zaudēs tiesības piedalīties iepirkuma piedāvājumu izlozē un izlozē piedalīsies tie pretendenti, kuri būs ieradušies uz piedāvājumu izlozi. Izlozes sākumā tiks pārbaudītas pretendentu pārstāvības tiesības un pretendentus pārstāvošo personu identitāte. Pirms izlozes pretendenti noteiks pretendentu piedalīšanās secību, izlozējot katra pretendenta izlozes kārtas numuru. Saņemtā izlozes kārtas numura secībā notiks izloze, kurā tiks noteiktas līguma slēgšanas tiesības. Pretendents, kurš izlozēs pilno lozi, kurā būs piešķirtas līguma slēgšanas tiesības iegūs tiesības slēgt līgumu. Pretendenti, kuri izlozēs tukšas lozes, neiegūs līguma slēgšanas tiesības.
	6. Publisko iepirkumu likuma 9.panta astotās daļas izslēgšanas noteikumu pārbaudi iepirkuma komisija veiks, ievērojot šī panta devītās, desmitās, vienpadsmitās un divpadsmitās daļas noteikumus.
	7. Par iepirkumu komisijas pieņemto lēmumu Pasūtītājs informēs visus pretendentus 3 (trīs) darba dienu laikā.

1. **IEPIRKUMA LĪGUMS**
	1. Iepirkuma līgums tiek sagatavots saskaņā ar Nolikuma 4.pielikumu, kā arī pamatojoties uz iepirkuma komisijas lēmumu par iepirkuma līguma slēgšanu un iepirkuma uzvarētāja iesniegto piedāvājumu.
	2. Ja izvēlētais pretendents atsakās slēgt līgumu, tad pirms lēmuma pieņemšanas par līguma noslēgšanu ar nākamo pretendentu, kurš piedāvājis piedāvājumu ar viszemāko cenu, kurš atbilst tehniskās specifikācijas un kvalifikācijas prasībām, iepirkuma komisija izvērtē, vai tas nav uzskatāms par vienu tirgus dalībnieku kopā ar sākotnēji izraudzīto pretendentu, kurš atteicās slēgt iepirkuma līgumu ar pasūtītāju.
	3. Jebkuri iepirkuma līguma grozījumi noformējami rakstveidā un pēc to abpusējas parakstīšanas pievienojami līgumam kā neatņemamas tā sastāvdaļas.
2. **NOSLĒGUMA NOTEIKUMI**
	1. Visi jautājumi, kas nav atspoguļoti šajā Nolikumā, tiek izskatīti atbilstoši spēkā esošiem Latvijas Republikas normatīvajiem aktiem.
	2. Nolikums sastādīts uz 4 (četrām) lapām ar pielikumiem
		1. 1.pielikums – Pretendenta pieteikuma forma uz 1 (vienas) lapas;
		2. 2.pielikums – Tehniskā specifikācija uz 2 (divām) lapas;
		3. 3.pielikums – Finanšu piedāvājuma forma uz 1 (vienas) lapas;
		4. 4.pielikums – Līguma projekts uz 4 (četrām) lapām.

Iepirkuma komisijas priekšsēdētājs L.Kudiņš